यस्ता कन्सलट्यान्सीहरुको प्रलोभनमा परी विद्यार्थीहरु अस्ट्रेलिया पुग्छन्। अनि भने अनुसारको रोजगारी र बस्ने ठाउँ पाउँदैनन्। अनि जथाभावी सडकपेटी र पार्कमा सुत्‍नुको विकल्प के रह्यो र। केही महिनाअघि अस्ट्रेलियास्थित नेपाली राजदूतले पनि सरकारलाई यो समस्याप्रति गम्भीर हुन आग्रह गर्दै पत्र पठाएको थियो। पत्रमा नेपाली महिला विद्यार्थीहरुले काम नपाएर देहव्यापार जस्तो पेशा पनि अपनाउन बाध्य भइरहेको उल्लेख छ भन्दै पत्रपत्रिकामा समाचार छापिएपछि हंगामा मच्चिएको थियो। यस पटक भने नेपाली राजदूतले नभएर अस्ट्रेलिया कै राजदूतले सरकारलाई झकझकाएका छन्। तर सरकार सचेत हुने हो कि हैन ?
